CELEX: 52008PC0305
Language: ro
Date: 2008-05-23
Title: Propunere de regulament al Consiliului de modificare a Regulamentului (Euratom, CECO, CEE) nr. 549/69 de stabilire a categoriilor de funcţionari şi agenţi ai Comunităţilor Europene cărora li se aplică dispoziţiile articolului 12, ale articolului 13 al doilea paragraf şi ale articolului 14 din Protocolul privind privilegiile şi imunităţile Comunităţilor

Anunţ juridic important

|

52008PC0305

Propunere de regulament al Consiliului de modificare a Regulamentului (Euratom, CECO, CEE) nr. 549/69 de stabilire a categoriilor de funcţionari şi agenţi ai Comunităţilor Europene cărora li se aplică dispoziţiile articolului 12, ale articolului 13 al doilea paragraf şi ale articolului 14 din Protocolul privind privilegiile şi imunităţile Comunităţilor  /* COM/2008/0305 final - CNS 2008/0102 */  

	[pic] | COMISIA COMUNITĂŢILOR EUROPENE |Bruxelles, 23.5.2008COM(2008)305 final2008/0102 (CNS)Propunere deREGULAMENT AL CONSILIULUIde modificare a Regulamentului (Euratom, CECO, CEE) nr. 549/69 de stabilire a categoriilor de funcționari și agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile Comunităților(prezentată de Comisie)EXPUNERE DE MOTIVECONTEXTUL PROPUNERII-  Motivele și obiectivele propuneriiDecizia […] a Consiliului de înființare a Oficiului European de Poliție (Decizia EUROPOL), care prevede finanțarea EUROPOL din bugetul comunitar, se va aplica de la 1 ianuarie 2010 sau de la data aplicării propunerii de modificare a Regulamentului (Euratom, CECO, CEE) nr. 549/69 al Consiliului, dacă această dată este ulterioară.Pentru a se asigura faptul că decizia EUROPOL se aplică de la 1 ianuarie 2010, este necesar să se adopte în timp util modificările la Regulamentul nr. 549/69 al Consiliului care precizează că imunitatea de jurisdicție nu se aplică personalului EUROPOL care participă la echipe comune de anchetă.-  Contextul generalÎn timpul elaborării deciziei EUROPOL, chestiunea imunității personalului EUROPOL care participă la echipe comune de anchetă a făcut obiectul unei analize aprofundate.Concluziile Consiliului din 12-13 iunie 2007 privind înlocuirea Convenției EUROPOL printr-o decizie a Consiliului stabilea că „EUROPOL va fi finanțat din bugetul comunitar de la 1 ianuarie 2010, cu condiția găsirii unor soluții satisfăcătoare la următoarele trei chestiuni nesoluționate: 1. ridicarea imunității oficialilor EUROPOL care participă la activități operaționale, în special la echipe comune de anchetă (ECA), …”.În urma discuțiilor care au avut loc în Consiliu referitor la acest subiect, Comisia a convenit la 20 februarie 2008 că va prezenta o propunere de modificare a Regulamentului nr. 549/69 pentru a aduce precizări referitoare la sfera imunității de jurisdicție.-  Dispoziții în vigoare în domeniul propunerii-  Protocolul privind privilegiile și imunitățile Comunităților Europene (1965), în special capitolul V (articolele 12-16), care precizează imunitățile și privilegiile de care se bucură funcționarii și alți agenți ai Comunităților Europene pe teritoriul statelor membre. Conform articolului 16 din protocol, Consiliul, hotărând la propunerea Comisiei și după consultarea celorlalte instituții interesate, stabilește categoriile de funcționari și agenți ai Comunităților cărora li se aplică, integral sau parțial, dispozițiile articolului 12, ale articolului 13 paragraful al doilea și ale articolului 14.-  Actul Consiliului din 18 decembrie 1997 de elaborare, în baza articolului K3 din Tratatul privind Uniunea Europeană, a Convenției cu privire la asistența reciprocă și cooperarea între administrațiile vamale.-  Regulamentul (Euratom, CECO, CEE) nr. 549/69 al Consiliului din 25 martie 1969 de stabilire a categoriilor de funcționari și agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile Comunităților, astfel cum a fost modificat.-  Actul Consiliului din 29 mai 2000 de elaborare, în temeiul articolului 34 din Tratatul privind Uniunea Europeană, a Convenției privind asistența judiciară reciprocă în materie penală între statele membre ale Uniunii Europene.-  Decizia-cadru a Consiliului din 13 iunie 2002 privind echipele comune de anchetă.-  Consecvența cu celelalte politici și obiective ale UniuniiNu este cazul.CONSULTAREA PăRţILOR INTERESATE şI EVALUAREA IMPACTULUI-  Consultarea părților interesateIrelevant.-  Obținerea și utilizarea expertizeiNu a fost necesară consultarea experților externi.-  Evaluarea impactuluiPropunerea de modificare răspunde cerinței ca imunitatea de jurisdicție [articolul 12 litera (a) din Protocolul privind privilegiile și imunitățile Comunităților Europene] să nu se aplice personalului EUROPOL aflat la dispoziția unei echipe comune de anchetă în ceea ce privește acțiunile oficiale necesare pentru îndeplinirea sarcinilor operaționale prevăzute la articolul 6 din Decizia […] a Consiliului privind înființarea EUROPOL.ELEMENTELE JURIDICE ALE PROPUNERII-  Rezumatul măsurilor propusePropunerea unei modificări care să precizeze că personalul EUROPOL care participă la echipe comune de anchetă nu se bucură de imunitatea de jurisdicție.-  Temeiul juridicArticolul 16 din Protocolul privind privilegiile și imunitățile-  Principiul subsidiaritățiiPropunerea intră în sfera competenței exclusive a Comunității. În consecință, principiul subsidiarității nu se aplică.-  Principiul proporționalitățiiPropunerea este conformă cu principiul proporționalității din următorul motiv:Conform articolului 16 din Protocolul privind privilegiile și imunitățile, Consiliul, hotărând la propunerea Comisiei și după consultarea celorlalte instituții interesate, stabilește categoriile de funcționari și agenți ai Comunităților cărora li se aplică, integral sau parțial, dispozițiile articolului 12, ale articolului 13 paragraful al doilea și ale articolului 14. Nici un alt mijloc, mai puțin ambițios, nu permite atingerea obiectivelor prezentei propuneri.-  Alegerea instrumentelorInstrumentul propus: regulament.Alte instrumente nu ar fi adecvate din următorul(următoarele) motiv(e).Propunerea se referă la modificarea unui instrument existent.IMPLICAţII BUGETAREPropunerea nu are nicio implicație asupra bugetului comunitar.2008/0102 (CNS)Propunere deREGULAMENT AL CONSILIULUIde modificare a Regulamentului (Euratom, CECO, CEE) nr. 549/69 de stabilire a categoriilor de funcționari și agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile ComunitățilorCONSILIUL UNIUNII EUROPENE,având în vedere Tratatul de instituire a Comunității Europene, în special articolul 291,având în vedere Protocolul privind privilegiile și imunitățile Comunităților Europene, în special articolul 16,având în vedere propunerea Comisiei[1],având în vedere avizul Parlamentului European[2],având în vedere avizul Curții de Justiție[3],având în vedere avizul Curții de Conturi[4],întrucât:1.  În temeiul articolului 6 din Decizia [ decizia privind înființarea EUROPOL] [5] a Consiliului, personalul EUROPOL poate participa, cu titlu de sprijin, la echipele comune de anchetă înființate la inițiativa a două sau mai multor state membre, cu condiția ca echipele respective să efectueze anchete privind infracțiuni care țin de competența EUROPOL. Echipele comune de anchetă se află sub conducerea unui șef de echipă, care este un reprezentant al autorității naționale competente – care participă la cercetările penale – din statul membru pe teritoriul căruia echipa își desfășoară activitatea. Pe perioada operațiunilor echipei comune de anchetă, membrii personalului EUROPOL se supun, în ceea ce privește infracțiunile comise împotriva lor sau de către ei înșiși, legii naționale a statului membru în care se desfășoară operațiunea, aplicabile persoanelor cu funcții comparabile.2.  Când protocolul de modificare a Convenției EUROPOL[6] a introdus posibilitatea ca funcționarii EUROPOL să participe la echipe comune de anchetă, s-a considerat că, ținând cont de specificitățile participării funcționarilor EUROPOL la echipe comune de anchetă înființate de statele membre în contextul cercetărilor penale care țin de competența EUROPOL, funcționarii EUROPOL nu ar trebui să beneficieze de imunitate de jurisdicție pentru acțiunile oficiale întreprinse în contextul participării la aceste echipe.3.  Privilegiile și imunitățile acordate de Protocolul privind privilegiile și imunitățile Comunităților Europene, exclusiv în interesul acestora din urmă, funcționarilor și agenților acestora sunt de natură pur funcțională, în sensul că sunt menite să evite orice interferență în funcționarea și independența Comunităților. Dat fiind că Decizia [ decizia privind înființarea EUROPOL] a Consiliului nu modifică specificitățile participării personalului EUROPOL la echipe comune de anchetă, adoptarea acesteia nu ar trebui să extindă imunitatea de jurisdicție la personalul EUROPOL care participă la asemenea echipe. În consecință, Regulamentul (Euratom, CECO, CEE) nr. 549/69[7] trebuie modificat pentru a aduce precizări, în contextul respectivei decizii și exclusiv în vederea aplicării acesteia, în ceea ce privește sfera imunității personalului EUROPOL pus la dispoziția unei echipe comune de anchetă,ADOPTĂ PREZENTUL REGULAMENT:Articolul 1În Regulamentul (Euratom, CECO, CEE) nr. 549/69 se inserează următorul articol 1a:„Articolul 1aArticolul 12 litera (a) din Protocolul privind privilegiile și imunitățile Comunităților nu se aplică personalului EUROPOL pus la dispoziția unei echipe comune de anchetă în ceea ce privește acțiunile oficiale necesare pentru îndeplinirea sarcinilor prevăzute la articolul 6 din Decizia [ decizia privind înființarea EUROPOL ] a Consiliului.”Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene [publicare în aceeași zi cu decizia privind înființarea EUROPOL] :Se aplică de la 1 ianuarie 2010.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […]Pentru ConsiliuPreședintele […] [1] JO C […], […], p. […].[2] JO C […], […], p. […].[3] JO C […], […], p. […].[4] JO C […], […], p. […].[5] A se vedea pagina …din prezentul Jurnal Oficial.[6] JO C 312, 16.12.2002, p. 1.[7] JO L 74, 27.3.1969, p. 1. Regulament modificat ultima dată prin Regulamentul (CE, Euratom) nr. 1749/2002 (JO L 264, 2.10.2002, p. 13).